ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ክልል ትግራይ ኢትዮጵያ ንከይትፈርስ ማሕበረሰብ ዓለም ኢዱ ከእቱ ጸዊዑ 11 ሰነ 2020 መንግስቲ ክልል ትግራይ፡ ልፍንታዊ ውድብ ኢህወዴግ ፈሪሱ፡ ሓዲሽ ሰልፊ ብልጽግና ስልጣን ንዝወሰደሉ መስርሕ፡ 'ዳርጋ ከም ዕልዋ መንግስቲ'ዩ ዝቑጸር' ክብል ገሊጽዎ። ስልጣን 'ብዴሞክራሲያዊ መገዲ ካብ ዝተመረጸ ልፍንታዊ ውድብ' ክውሰድ እንከሎ፡ ህወሓትን ካልኦት ፖለቲካዊ ሓይልታትን 'ልቢ ኣዕብዮም' እንተዘይኣልይዎ ነይሮም፡ ናብ ቅልውላው ከምርሕ ይኽእል ነይሩ ድማ ኢሉ። ወሲኹ ድማ፡ 'እቲ ስልጣን ዝሓዘ ጉጅለ' ግን ነዚ ከም ድኽመት ከምዝወሰዶን "ናይ ሓደ ሰብ ውልቀ መላኺ ስርዓት ንምትካል" ምንቅስቓስ ይቕጽል ምህላዉን ገሊጹ። መንግስቲ ክልል ትግራይ፡ ናብ ሕቡራት ሃገራትን ሕብረት ኣፍሪቃን ማሕበረሰብ ዓለምን ኣብ ዝጸሓፎ ደብዳበ እዩ ከምኡ ዝበለ። ኣብቲ ደብዳቤ፡ ኢትዮጵያ ናብ ሓደጋ ኣትያ ከምዘላን፡ ማሕበረሰብ ዓለም ነዚ ተረዲኡ ግደኡ ክጻወትን ሓቲቱ። መንግስቲ ትግራይ ኣብ'ቲ ጽሑፍ፡ ንኢትዮጵያ ኮነ ነቲ ዞባ ናብ ሓደጋ ከምርሑ ይኽእሉ እዮም ንዝበሎም፡ ብምምሕዳር ቀዳማይ ሚኒስተር ኣብዪ ኣሕመድ ተፈጺሞም ንዝበሎም እዞም ዝስዕቡ 'ጥሕሰታት' ዘርዚሩ'ሎ። ምምሕዳር ኣብዪ ኣሕመድ ዝፍጽሞም ዘሎ ናይ ወጻኢ ስምምዓት "ናይ ውልቀን ግሉጽነት ዝጎድሎምን" እዮም ክብል ከሲሱ። ህወሓት ንብልጽግና 'ኵናት ኣዊጁ' ክብል ከሲስዎ ስለምንታይ እያ ኤርትራ ብጸገም ጎረባብታ ትሻቐል?
